Adrienne Juncker

D'Adrienne Juncker, gebuer de 17. Oktober 1923 zu Niderviller, a gestuerwen 1989 zu Stadbriedemes, war eng lëtzebuergesch Textilkënschtlerin."Adrienne Juncker", Lëtzebuerger Konschtlexikon, MNAHA.

 Liewen an Aarbecht 
D'Adrienne Juncker ass an d'Handwierkerschoul an der Stad Lëtzebuerg gaangen. Si huet Textiltapisserie a Wanddekoratioune gemaach. Si huet u Konscht- an Handwierksausstellungen doheem an am Ausland deelgeholl an huet hir Wierker zu Tunis (1970-1971),"Artisanat d'Art Luxembourgeois à Tunis", Luxemburger Wort, 2. Januar 1971. Arel (1972) an a Kanada (1975)"Artisanat d'art luxembourgeois au Canada", Luxemburger Wort, 10. November 1972. ausgestallt, an och zesumme mam Frantz Kinnen, mat der Colette Probst-Wurth an der Andrée Wirion an der Ausstellung Les Métiers de création du Benélux am Musée fir Konschthandwierk vun der Provënz Antwerpen um Schlass Sterckshof zu Deurne bei Antwerpen (1975)."Benelux-Werkkunst-Ausstellung 1975", Luxemburger Wort, 28. Juni 1975.

Si war Member vum Kënschtlerveräin Cercle artistique de Luxembourg, wou si vun 1985 un den alljärleche Salonen deelgeholl huet,Jos Welter, red. (1993) Rétrospective : Cent ans d'art luxembourgeois 1893-1993. Luxemburg: Cercle artistique de Luxembourg / Crauthem: Lux-Print. ISBN 2-919970-24-0. Si huet 1964 de Prix Benelux um Artisanat de création et architecture zu Bréissel gewonnen.

 Gielercher 
1964 Prix Benelux

 Um Spaweck 

 Kuckt och 
 Lëscht vu lëtzebuergesche Konschtschafenden

Kategorie:Gebuer 1923
Kategorie:Gestuerwen 1989
Kategorie:Lëtzebuergesch Kënschtler
Kategorie:Membere vum Cercle artistique de Luxembourg